Ενδοομιλικές Συναλλαγές: Διεθνείς και Ευρωπαϊκές τάσεις για τη φορολόγηση των συνδεδεμένων επιχειρήσεων, τη διόρθωση κερδών και την εξάλειψη της διπλής φορολογίας
Creators: name: Σαλμάνη, Κυριακή Αστερίου
Publisher: name: Aristotle University of Thessaloniki
Year: 2020
Subjects: Ενδοομιλικές Συναλλαγές
Διόρθωση Κερδών
Συνδεδεμένες Επιχειρήσεις
Transfer Pricing
Mutual Agreement Procedure
Arm’s Length Principle

description: Αντικείμενο μελέτης της παρούσας διπλωματικής εργασίας αποτελεί η τιμολόγηση των συναλλαγών μεταξύ των συνδεδεμένων επιχειρήσεων, η οποία αποδίδεται διεθνώς με τον όρο “transfer pricing” και συνιστά ένα ακανθώδες ζήτημα της σύγχρονης παγκοσμιοποιημένης οικονομικής ζωής, που άπτεται του φορολογικού δικαίου και της οικονομικής επιστήμης. Μολονότι αποτελεί οικονομικής φύσεως όρο, συνιστάμενο στον έλεγχο και τον αντικειμενικό προσδιορισμό των τιμών που χρεώνονται ανάμεσα σε συνδεδεμένες επιχειρήσεις, έχει συνδεθεί σήμερα με φαινόμενα διεθνούς φοροαποφυγής, που συντελούνται μέσω της στρεβλής κοστολόγησης των εκάστοτε προϊόντων ή υπηρεσιών μεταξύ των συνδεδεμένων επιχειρήσεων, αποσκοπώντας στη συρρίκνωση της συνολικής φορολογικής επιβάρυνσης του ομίλου. Μάλιστα, η προβληματική της ορθής τιμολόγησης στον χώρο των ελεγχόμενων συναλλαγών, βάσει της αρχής των ίσων αποστάσεων, προβλημάτισε τη διεθνή κοινότητα ήδη από τα τέλη της δεκαετίας του ’70, όταν ο ΟΟΣΑ ξεκίνησε τη δράση του στον τομέα αυτό, η οποία συνεχίζεται επιτυχώς μέχρι και σήμερα, ιδιαίτερα μέσα από την Πρότυπη Σύμβαση για την Αποφυγή της Διπλής Φορολογίας και τις Κατευθυντήριες Οδηγίες του για τις ενδοομιλικές συναλλαγές. Δεν άφησε, όμως, αδιάφορη ούτε την Ευρωπαϊκή Ένωση, η οποία ξεκινώντας το έργο της στον τομέα αυτό, περιορίστηκε στη θέσπιση κανόνων με τη μορφή διεθνούς σύμβασης αλλά και κανόνων ηπίου δικαίου, που δεν αποδείχθηκαν, αρχικά, ιδιαίτερα αποτελεσματικοί. Έχει, ωστόσο, σήμερα κατορθώσει, με τη θέσπιση της νέας Οδηγίας για τους μηχανισμούς επίλυσης των φορολογικών διαφορών στην Ένωση, να εγκαινιάσει μία νέα εποχή για το εξελισσόμενο και συνεχώς μεταλλασσόμενο ευρωπαϊκό φορολογικό περιβάλλον και ιδίως για την εξάλειψη της διπλής φορολογίας σε περίπτωση διόρθωσης των κερδών των συνδεδεμένων επιχειρήσεων. Έτσι, στόχος της παρούσας μελέτης είναι η οριοθέτηση του προβλήματος, η παρουσίαση των βασικότερων θεμάτων που εγείρουν οι συναλλαγές μεταξύ συνδεδεμένων επιχειρήσεων και η ανάδειξη των τάσεων και των ρυθμίσεων, υπό το πρίσμα του διεθνούς και ευρωπαϊκού δικαίου, για τη φορολόγηση των συνδεδεμένων επιχειρήσεων, τη διόρθωση των κερδών τους με γνώμονα την τήρηση της αρχής των ίσων αποστάσεων και την εξάλειψη της τυχόν προκύπτουσας εξ αυτής διπλής φορολογίας
description: The subject of study of herein thesis is the pricing of transactions between associated enterprises, which is internationally known as “transfer pricing” and constitutes a thorny issue in modern globalized economic life, in the light of the tax law and economic science. Although, originally “transfer pricing” is an economic term, consisting of the control and objective determination of the prices charged between associated enterprises, it is currently associated with international tax avoidance phenomena, which are carried out through the distorted pricing of the products and services between the affiliated companies, with the aim of minimizing the total tax burden of the enterprise group. The issue of the fair pricing in the field of controlled transactions, based on the “arm’s length principle”, has been a concern for the international community since the late 1970s, when the OECD began its related activity, which continues until today through the Model Tax Convention and the Transfer Pricing Guidelines for Multinational Enterprises and Tax Administrations. Moreover, the EU took action, as well, on this issue, beginning with an inter-governmental convention, the EU Arbitration Convention, and “soft law” rules, which initially did not prove really effective due to their legal form. However, the latest EU action including the new Directive on the resolution of tax disputes, establishes a new era for the evolving and constantly changing European tax environment and, especially, for the elimination of double taxation in case of adjustment of associated enterprises’ profits. Thus, the purpose of this study is to delineate the problem, present the crucial issues raised by transactions between associated enterprises and highlight the tends and regulations in the light of European and international legislation, regarding the taxation of associated enterprises, adjustment of their profits respecting the arm’s length principle and elimination of economic double taxation